**Prezentácia vidieckeho priestoru Euroregiónu Bílé-Biele Karpaty II.**

***Miesto realizácie:***

Región Biele Karpaty (RBK) - Trenčiansky kraj, Trenčín

Euroregión Bílé-Biele Karpaty (ďalej ER BBK) – Trenčiansky kraj, Zlínsky kraj

***Ciele projektu:***

**- Zviditeľnenie vidieckeho priestoru Euroregiónu Bílé-Biele Karpaty**

Prvým cieľom projektu je zviditeľnenie a rozvoj vidieckeho územia ER BBK prostredníctvom systematického vydávania propagačných materiálov o krásach a zaujímavostiach na rozvoj vidieckeho turizmu.

**- Podpora pri vytváraní cezhraničného projektového partnerstva**

Týmto cieľom plnia obe národné združenia ER BBK svoje poslanie - podporu rozvoja cezhraničného projektového partnerstva na území ER BBK najmä pre svojich členov a ich partnerov.

***Prínos projektu pre región:***

- Realizáciou projektu sa zviditeľnilo a spropagovalo prihraničné a cezhraničné vidiecke územie Euroregiónu Bílé-Biele Karpaty. Členovia RBK, predstavitelia mikroregiónov a obcí, ktorým Región Biele Karpaty poskytuje cezhraničný servis a podporu, priamo pôsobia v prihraničnom území a sú aktérmi cezhraničnej spolupráce na území ER BBK.

- Projekt prispel k sociálnemu i ekonomickému rozvoju vidieckeho územia euroregiónu jeho propagáciou smerujúcou k rozvoju turizmu, prehĺbením spolupráce partnerov a vytváraním spoločných programov a projektov najmä v oblasti rozvoja cestovného ruchu.

**Doba trvania projektu:**

Od 1. 5. 2009 do 31. 12. 2009

**Náklady na projekt:**

**16 400 eur** ( z toho 1 640 eur vlastný vklad)

***Plánované aktivity:***

- vydanie brožúry Kam z Trenčína II.,

- vydanie sady plagátov Cestovný ruch na vidieku na tému Cykloturistika v ER BBK a Prírodné monumenty ER BBK,

- Kalendár hodov v ER BBK – doplnenie údajov a spracovanie,

- výstava O nadobyčajnej krajine Bílé – Biele Karpaty,

- budovanie projektového partnerstva Subregiónu Pod Bradlom – príprava a realizácia 3-dňového seminára v Břeclavi a Hodoníně,

- pracovné stretnutia a členská schôdza Regionálneho vidieckeho parlamentu (R-VIPA) v Trenčianskom kraji,

- konzultačná a strategická pomoc mikroregiónom a obciam z ER BBK.